হেলিওডোরাস স্তম্ভ হল খ্রিস্টপূর্ব ১১৩ অব্দে প্রাচীন মধ্য ভারতের বিদিশায় (অধুনা ভারতীয় প্রজাতন্ত্রের মধ্যপ্রদেশ রাজ্যের বেসনগর শহর) স্থাপিত একটি প্রস্তরস্তম্ভ। স্তম্ভটিকে সাধারণভাবে একটি রাষ্ট্রদূত হেলিওদোরাস কর্তৃক প্রতিষ্ঠিত "গরুড়স্তম্ভ" হিসেবে অভিহিত করা হয়। এই হেলিওদোরাস ছিলেন ভারতীয় রাজা ভগভদ্রের রাজ্যে প্রেরিত তক্ষশিলার ইন্দো-গ্রিক রাজা আন্তিয়াল্কিদাস নিকেফোরোসের রাষ্ট্রদূত। স্তম্ভগাত্রে ব্রাহ্মী লিপিতে উৎকীর্ণ উৎসর্গলিপিতে বাসুদেব অর্থাৎ কৃষ্ণকে দেবদেব অর্থাৎ পরমেশ্বর রূপে বন্দনা করা হয়েছে এবং সেই অঞ্চলের ভারতীয় রাজাকে স্তুতিবাদ করা হয়েছে পরিত্রাতা ভগভদ্র নামে। হিন্দুধর্মে এই-জাতীয় স্তম্ভ ভূমি, অন্তরীক্ষ ও স্বর্গের সংযুক্তির প্রতীক; মনে করা হয় এটি ব্রহ্মাণ্ডের অক্ষ ধারণাটিরও দ্যোতক এবং সেই সঙ্গে এই ধরনের স্তম্ভ ঈশ্বরের বৈশ্বিক সামগ্রিকতার ভাবটিকেও প্রকাশ করে।  হেলিওদোরাস স্তম্ভ মধ্যপ্রদেশের রাজধানী ভোপাল থেকে  উত্তরপূর্বে, সাঁচির বৌদ্ধ স্তুপটি থেকে  এবং হিন্দু তীর্থ উদয়গিরি থেকে  দু’টি নদীর সঙ্গমস্থলের কাছে অবস্থিত।  ১৮৭৭ সালে আলেকজান্ডার কানিংহাম এই স্তম্ভটি আবিষ্কার করেন। বিশ শতকে দু’টি গুরুত্বপূর্ণ প্রত্নতাত্ত্বিক খননকার্যের ফলে জানা যায় যে, স্তম্ভটি একটি প্রাচীন বাসুদেব মন্দির চত্বরে স্থাপিত হয়েছিল। ভগবদ্গীতা প্রভৃতি ধর্মগ্রন্থ ছাড়া এই হেলিওদোরাস স্তম্ভলিপি ও হাথীবাড়া ঘোসুণ্ডী শিলালিপিতেই বাসুদেব-কৃষ্ণের প্রতি ভক্তি তথা কার্ষ্ণি সম্প্রদায়ের কয়েকটি আদিতম লিখিত প্রমাণ পাওয়া যায়। এই অভিলিখনগুলিই এই-জাতীয় ধর্মমতের অস্তিত্বের প্রথম প্রত্নতাত্ত্বিক প্রমাণ বলে পরিগণিত হয়।<ref অসমান্ড বোপিয়ারাচ্চি, ২০১৬, এমার্জেন্স অফ বিষ্ণু অ্যান্ড শিব ইমেজেস ইন ইন্ডিয়া: নিউমিসম্যাটিক অ্যান্ড স্কাল্পচারাল এভিডেন্সকে. জি. গোস্বামী, আ স্টাডি অফ বৈষ্ণবিজম (কলকাতা: ওরিয়েন্টাল বুক এজেন্সি, ১৯৫৬), পৃ. ৬ বারজোর অ্যাভারি প্রমুখেরা এই স্তম্ভটিকে কোনও বিদেশির কার্ষ্ণি সম্প্রদায়ে ধর্মান্তরিত হওয়ার আদিতম প্রাপ্ত প্রমাণগুলির একটি মনে করেন। অবশ্য একটি বিকল্প ব্যাখ্যা অনুযায়ী, বিদেশি দেবতাদের প্রতি শ্রদ্ধানিবেদন গ্রিকদের কাছে এক যুক্তিসঙ্গত প্রথা ছিল। স্থানীয় রাজশক্তির সঙ্গে মৈত্রীস্থাপনের অঙ্গ হিসেবেই তারা এই কাজ করত।উদ্ধৃতি: "আন্তিয়াক্লিদাসের সময়কালে হেলিওদোরাস যেমন বাসুদেব বন্দনা করেছিলেন, তাকে হিন্দুধর্মে "ধর্মান্তরণ" বলে ধরে নেওয়া যায় না; বরং তা ছিল বিদেশিদের হাত থেকে নিজেদের ঐতিহ্যকে বাঁচিয়ে সর্বাধিক উপকারী স্থানীয় শক্তিটিকে অনুসন্ধানের একটি ফল মাত্র।" (মূল: "Venerating Vāsudeva, as did Heliodor in the time of Antialkidas, should not be regarded as a "conversion" to Hinduism, but rather as the result for a search for the most helpful local powers, upholding own traditions in a foreign garb.")   লিপি  বিদিশা নগরীতে স্থাপিত হেলিওদোরাস স্তম্ভে উৎকীর্ণ শিলালিপি থেকে জানা যায় যে, তক্ষশীলার বাসিন্দা দিওনের পুত্র তথা ইন্দো-গ্রিক শাসক আন্তিয়াল্কিদাস নিকেফোরোসের দূত হেলিওদোরাস শুঙ্গ সম্রাট ভগভদ্রের শাসনকালে বিদিশা নগরীতে উপস্থিত হয়ে বিষ্ণুর উদ্দেশ্যে এই স্তম্ভ স্থাপন করেন। এই স্তম্ভে উৎকীর্ণ লিপি নিম্নরূপ-Archaeological Survey of India, Annual Report (1908-1909))   মূল ব্রাহ্মী লিপি দেবনাগরী লিপিতে  বাংলা প্রতিলিপিকরণ thumb|leftदेवदेवस वा[सुदे]वस गरुडध्वजो अयम् करितो इ[य] हेलियोदरेण भग- वतेन दियस्य पुत्रेण तखशिलकेन योनदतेन आगतेन महाराजसअंतलिकितस उप[म]ता संकासम्-रणो  काशिपुत्रस [भ]गभद्रस त्रातारसवसेन [चतु]दशेन राजेन वधमानस"দেবদেবস বা[সুদে]বস গরুড়ধ্বজো অয়ম্‌ করিতো ই[য়] হেলিয়োদরেণ ভগ- বতেন দিয়স্য পুত্রেণ তখশিলকেন যোনদতেন আগতেন মহারাজস অন্তলিকিতস উপ[ম]তা সংকাসম্‌-রণো কাশিপুত্রস [ভ]গভদ্রস ত্রাতারস বসেন [চতু]দশেন রাজেন বধমানস  শিলালিপির আর একটি অংশ 1) Trini amutapadani-[su] anuthitani 2) nayamti svaga damo chago apramado তিন চিরন্তন  রীতিনীতি(পদাঙ্ক) ...যার অনুশীলন করলে মোক্ষলাভ হয়- আত্ম সংবরণ,দানশীলতা, চেতনা ।   তথ্যসূত্র    বহিঃসংযোগ   হেলিওদোরাস স্তম্ভ ও তাতে উৎকীর্ণ ব্রাহ্মী শিলালিপির চিত্র  হেলিওদোরাস স্তম্ভে উৎকীর্ণ ব্রাহ্মী শিলালিপি  বিষয়শ্রেণী:শুঙ্গ সাম্রাজ্য বিষয়শ্রেণী:বিদিশা জেলা বিষয়শ্রেণী:ইন্দো-গ্রিক